Φάκελος Έπστιν

Με τον όρο Φάκελος Έπστιν ή Αρχεία Έπστιν αποκαλούνται πάνω από έξι εκατομμύρια σελίδες εγγράφων, εικόνων και βίντεο που περιγράφουν λεπτομερώς τις εγκληματικές δραστηριότητες του Αμερικανού χρηματιστή και καταδικασμένου παιδεραστή για σεξουαλικά αδικήματα, Τζέφρι Έπστιν, και του κοινωνικού του κύκλου δημόσιων προσώπων, που περιελάμβανε πολιτικούς και διασημότητες. Ο  όρος "αρχεία Έπστιν" αναφέρεται σε έγγραφα που συλλέχθηκαν ως αποδεικτικά στοιχεία στις ποινικές υποθέσεις εναντίον του Έπστιν και των συνεργατών του, αποθηκευμένα ως πάνω από 300 gigabytes δεδομένα, καθώς και άλλα μέσα, στο σύστημα διαχείρισης υποθέσεων Sentinel του FBI. Σε αυτά περιλαμβάνονται το βιβλίο επαφών του, τα αρχεία καταγραφής πτήσεων των αεροπλάνων του και δικαστικά έγγραφα. Μερικά έχουν δημοσιοποιηθεί σε επεξεργασμένη μορφή.

Το 2005, η αστυνομία στο Παλμ Μπιτς της Φλόριντα άρχισε να ερευνά τον Έπστιν, όταν μια μητέρα ανέφερε ότι είχε κακοποιήσει σεξουαλικά τη 14χρονη κόρη της. Ο Έπστιν ομολόγησε την ενοχή του και καταδικάστηκε το 2008 από δικαστήριο της πολιτείας της Φλόριντα για εξώθηση παιδιού σε πορνεία.  Oμοσπονδιακοί αξιωματούχοι εντόπισαν 36κορίτσια, μερικά μόλις 14 ετών, τα οποία ο Έπστιν φέρεται να είχε κακοποιήσει σεξουαλικά.

Ο Έπστιν συνελήφθη ξανά στις 6 Ιουλίου 2019, με κατηγορίες σε ομοσπονδιακό επίπεδο, για σεξουαλική διακίνηση ανηλίκων στη Φλόριντα και τη Νέα Υόρκη. 

Κατά τη διάρκεια της προεκλογικής του εκστρατείας το 2024, ο Ντόναλντ Τραμπ πρότεινε την ιδέα της δημοσιοποίησης των αρχείων Έπστιν,  αν και αργότερα δήλωσε ότι τα αρχεία είναι κατασκευασμένα από μέλη του Δημοκρατικού Κόμματος.<ref></ref

Στις 18 Νοεμβρίου 2025, η Βουλή των Αντιπροσώπων των Ηνωμένων Πολιτειών ψήφισε τον Νόμο περί Διαφάνειας των Αρχείων Έπστιν με ψήφους 427-1,[4] και η Γερουσία των Ηνωμένων Πολιτειών τον ενέκρινε ομόφωνα. Ο Τραμπ υπέγραψε το νομοσχέδιο την επόμενη μέρα. . Το Υπουργείο Δικαιοσύνης των ΗΠΑ δημοσίευσε μια σχετικά μικρή ποσότητα των αρχείων Έπστιν μέχρι την προθεσμία του νόμου, στις 19 Δεκεμβρίου 2025, οδηγώντας σε διακομματική κριτική. Στις 30 Ιανουαρίου 2026, κυκλοφόρησαν επιπλέον τρία εκατομμύρια σελίδες, συμπεριλαμβανομένων 2.000 βίντεο και 180.000 εικόνων.Παρόλο που το Υπουργείο Δικαιοσύνης ανεγνώρισε ότι συνολικά 6 εκατομμύρια σελίδες θα μπορούσαν να χαρακτηριστούν ως αρχεία που θα έπρεπε να δημοσιευτούν βάσει του Νόμου περί Διαφάνειας των Αρχείων Έπστιν, δήλωσε ότι η δημοσίευση της 30ής Ιανουαρίου θα ήταν η τελική και ότι είχε εκπληρώσει τις νομικές του υποχρεώσεις. Τα δημοσιευμένα αρχεία ανέφεραν ορισμένα δημόσια πρόσωπα και οδήγησαν σε αυξημένο έλεγχο της Μέτε-Μάριτ της Νορβηγίας, του Πρίγκιπα Άντριου και της Σάρα Φέργκιουσον, του Ίλον Μασκ, του Ντόναλντ Τραμπ, του Μπιλ Κλίντον, του Μπιλ Γκέιτς, του Μάικλ Τζάκσον του Γούντι Άλεν και του Νόαμ Τσόμσκι.

 Γνωστά ονόματα στον Φάκελο Επστάιν 
Παραθέτονται ενδεικτικά μερικά ονόματα:
 Μέτε-Μάριτ της Νορβηγίας, Πρίγκιπας Άντριου, γαλαζοαίματοι συγγενείς Βασιλικών οικογενειών της Νορβηγίας και του Ηνωμένου Βασιλείου, που δεν εκτελούν πλέον πολιτικά καθήκοντα.
 Σάρα Φέργκιουσον, συγγραφέας, σύζυγος του Πρίγκιπα Άντριου
 Ίλον Μασκ, επιχειρηματίας, πρόεδρος της Tesla και ιδιοκτήτης του Χ
 Ντόναλντ Τραμπ, πρόεδρος των ΗΠΑ (2017-2021 και 2025 έως σήμερα)
 Μπιλ Κλίντον, πρόεδρος των ΗΠΑ (1993-2001)
 Μπιλ Γκέιτς, πρόεδρος και ιδρυτής της Microsoft
 Μάικλ Τζάκσον, τραγουδιστής (απεβίωσε το 2009)
 Γούντι Άλεν, ηθοποιός του Χόλιγουντ
 Νόαμ Τσόμσκι, καθηγητής φιλοσοφίας
 Μέγκαν Μαρκλ, πρώην ηθοποιός, και πλέον μέλος της Βασιλικής οικογένειας του Ηνωμένου Βασιλείου.

Παραπομπές

Κατηγορία:Παιδοφιλία
Κατηγορία:Σκάνδαλα στις Ηνωμένες Πολιτείες
Κατηγορία:Ντόναλντ Τραμπ